als_Latn dik_Latn sag_Latn
Më tepër
Me shpërbërjen e Bashkimit Sovjetik në vitin 1991, SHBA mbeti superfuqia e vetme globale. Edhe shekulli XXI dukej se ishte i destinuar për të qenë "shekulli i amerikanëve". Por ky optimizëm nuk zgjati shumë. Kriza financiare e 2008-s, veç të tjerash, tronditi sistemin amerikan - dhe një pjesë të mirë të Perëndimit. Në të njëjtën kohë, Lindja po tregon se ka kapacitetet e duhura për rritje ekonomike. Kjo vuri në pikëpyetje edhe statusin e Shteteve të Bashkuara si superfuqia e botës. Pa stabilitetin gjeografik të domosdoshëm, çdo përpjekje për të mundësuar bashkëpunim global të nevojshëm është e dënuar të dështojë. Duke mbajtur parasysh sa më sipër, ky libër përpiqet t'i japë përgjigje katër pyetjeve të rëndësishme: 1. Cilat janë pasojat e ndryshimit global të kalimit të fuqisë nga Perëndimi në Lindje dhe si ndikohen nga realiteti i ri i zgjimit politik të njerëzimit? 2. Përse "joshja" amerikane është në rënie, cilat janë shenjat e bjerrjes së brendshme dhe të jashtme të Amerikës, si Amerika shpërdoroi mundësinë e vetme globale, dhuruar nga përfundimi i Luftës së Ftohtë. Anasjelltas, cilat janë mundësitë e ripërtëritjes dhe çfarë orientimi gjeopolitik është i nevojshëm për të ringjallur rolin botëror të Amerikës? 3. Cilat mund të ishin pasojat gjeopolitike nëse Amerika do humbte pozitën e fuqisë më të madhe botërore, kush mund të ishin viktimat gjeopolitike pothuajse të menjëhershme pas këtij ndryshimi, si do të ndikonte ai ndryshim mbi problemet e shkallës globale të shekullit të njëzetenjë, si dhe a do mundet Kina të marrë nga viti 2025 rolin qendror të Amerikës në çështjet botërore? 4. Me vështrim përtej vitit 2025 , cilat duhet të jenë synimet gjeopolitike afatgjata të Amerikës së rilindur dhe si do mundet Amerika së bashku me aleatët e saj tradicionalë evropianë të angazhojë Rusinë dhe Turqinë për zgjerimin dhe forcimin e Perëndimit? Njëkohësisht, si do të mundet Amerika të gjejë ekuilibrin në Lindje midis nevojës për bashkëpunim të afërt me Kinën dhe faktit që roli konstruktiv i Amerikës në Azi as nuk duhet të jetë i orientuar vetëm nga Kina dhe as nuk duhet të shtojë ngatërrime të rrezikshme në konfliktet aziatike?
als_Latn als_Latn